Praktiske oppgaver i selskapsrett for JUS102 ved Hege Mortensen

Oppgave 1

ULIKE SELSKAPSFORMER

Arealplanlegger Peder Ås har flyttet tilbake til hjembyda si, Innvik, etter endt utdannelse ved UMB i 2011. Peder har alltid drømt om å skape sin egen næringsvirksomhet, og nå er han klar til å ta fatt på arbeidet.

Peder starter næringsvirksomheten sin alene, og er eneste ansatt.

Peders nabo, Arthur von Innvik, er hjembygdas største grunneier. Han engasjerer Peder til å utarbeide skisser over hytteutbygging og kraftverksutbygging som han skal bruke som innspill ved rulleringen av kommuneplanen i 2011.

Peder er flink (og kanskje også litt heldig) og kommunestyret innarbeider begge forslagene i kommuneplanen.  Peder oppnår tilnærmet heltestatus hos von Innvik, og blir raskt engasjert til å utarbeide nødvendig planverk slik at utbyggingen kan starte snarest. 

Verdien av planarbeidet beløper seg til 4,5 MNOK i 2012, og Peder innser at han ikke kan klare alt alene.

Han drar på reunion fest på Ås, og møter igjen Marte Kirkerud. Hun er like vakker som hun alltid har vært, men Marte er lei seg. Hun har akkurat mistet jobben hos Mesta på grunn av nedskjæringer, og arbeidsmarkedet på Østlandet er dårlig.

Peder forteller Marte om arbeidet for von Innvik, og sier at han trenger hjelp. Marte har alltid hatt lyst til å se andre deler av Norge, og utover natta blir de enige om at Marte skal flytte til Lillevik og begynne å jobbe sammen med Peder.

•	Hvilke selskapsform vil du anbefale Peder ved oppstart i 2011, og hvorfor?

•	Vi kan tenke oss at Peder og Marte bestemmer seg for at Marte ikke bare skal være ansatt, men at de skal starte virksomheten sammen. Vil Martes eierskap endre dine anbefaleringer? 

Oppgave 2

STIFTELSE, ORGANISERING OG REPRESENTASJON

Etter noe diskusjon bestemmer Peder og Marte seg for å danne et AS – Streken AS.
De er enige om at selskapet trenger aksjekapital på 1.000.000,- kroner. 

Peder har kjøpt næringslokaler som han ønsker å legge inn i selskapet som en del av aksjekapitalen, mens Marte bruker pengene hun arvet etter besteforeldrene sine til sin del av aksjekapitalen.

For å hjelpe de unge i gang med næringsvirksomheten foreslår Von Innvik at han kan skyte inn 500.000,- i aksjekapital i selskapet. Peder synes dette er en god ide, men Marte er litt reservert. Hun kjenner ikke Von Innvik like godt som Peder, og er litt bekymret for at han med sin erfaring og tunge lokale forankring vil bli for dominerende i selskapet. 

Von Innvik forstår Martes skepsis, men han sier samtidig at han er villig til å la de unge styre og at han ikke vil blande seg inn i driften. Han sier også at for han er ikke utbyttet av aksjekapitalen poenget, men derimot å sikre at de unge får gode vilkår slik at de kan fortsette å jobbe for han som grunneier. 

1)	Er det anledning til å la næringslokalet til Peder være en del av aksjekapitalen? Hvis ja – hvordan skal dette verdsettes? 
2)	Hvordan kan aksjene fordeles slik at Marte får trygghet for at Von Innvik ikke får en for dominerende rolle i selskapet? 

Streken AS blir stiftet 01.01.2011.  Peder overskjøter eiendommen, mens Marte og Von Innvik innbetaler sin forholdsmessige del av aksjekapitalen.  
Streken AS har masse oppdrag, så Marte og Peder kaster seg over arbeidet. De har hørt at selskapet skal registreres hos Brønnøysund. Begge har vært innom sidene til Brønnøysund ved et par anledninger, men ingen av dem har gjennomført registreringen.

15.04.2011 har selskapet styremøte, og Von Innvik etterlyser organisasjonsnummeret. Det blir da klart at selskapet fremdeles ikke er registret hos Brønnøysund.

1)	Hvilke konsekvens får det at selskapet ikke er registrert pr. 15.04. 2011? 

Det første driftsåret styres Streken AS sin egenkapital (EK) til 1.500.000,-. Styret i selskapet innstiller på at 500.000,- deles ut som utbytte til aksjonærene.
Under generalforsamlingen foreslår imidlertid Von Innvik at aksjonærene gis 750.000,- i utbytte. Egenkapitalsituasjonen i selskapet er god, og de unge har behov for pengene for å kunne etablere seg også privat. Generalforsamlingens vedtak er i tråd med Von Innviks forsalg.

	1) Er dette er lovlig utbytte? Hvorfor  -  hvorfor ikke?